รัฐบาลไทย-ข่าวทำเนียบรัฐบาล-สอน. ประเมินราคาอ้อยขั้นต้นฯ ฤดูการผลิตปี 2561/2562 เป็นไปตามคาด โดยเฉลี่ยทั่วประเทศอยู่ที่ 680 บาทต่อตันอ้อย
วันพุธที่ 7 พฤศจิกายน 2561
สอน. ประเมินราคาอ้อยขั้นต้นฯ ฤดูการผลิตปี 2561/2562 เป็นไปตามคาด โดยเฉลี่ยทั่วประเทศอยู่ที่ 680 บาทต่อตันอ้อย
สอน. ประเมินราคาอ้อยขั้นต้นฯ ฤดูการผลิตปี 2561/2562 เป็นไปตามคาด โดยเฉลี่ยทั่วประเทศอยู่ที่ 680 บาทต่อตันอ้อย
สอน. ประเมินราคาอ้อยขั้นต้นฯ ฤดูการผลิตปี 2561/2562 เป็นไปตามคาด โดยเฉลี่ยทั่วประเทศอยู่ที่ 680 บาทต่อตันอ้อย
นางวรวรรณ ชิตอรุณ เลขาธิการคณะกรรมการอ้อยและน้ําตาลทราย เปิดเผยว่า ขณะนี้ สํานักงานคณะกรรมการอ้อยและน้ําตาลทราย อยู่ระหว่างการคํานวณราคาอ้อยขั้นต้นฤดูการผลิตปี 2561/2562 ซึ่งได้ผ่านการพิจารณาของคณะกรรมการบริหาร (กบ.) ไปแล้ว โดยในเบื้องต้นราคาอ้อยขั้นต้นเฉลี่ยทั่วประเทศอยู่ที่ 680 บาทต่อตัน ณ ระดับความหวานที่ 10 ซี.ซี.เอส ตามที่สํานักงานคณะกรรมการอ้อยและน้ําตาลทรายเสนอ
ซึ่งในขั้นตอนต่อไปจะนําตัวเลขดังกล่าวเข้าสู่ขั้นตอนการจัดทําประชาพิจารณ์เพื่อรับฟังความคิดเห็นหรือข้อคัดค้านจากผู้แทนชาวไร่อ้อยและผู้แทนโรงงานน้ําตาลทราย ต่อราคาอ้อยขั้นต้นฯ ฤดูการผลิตปี 2561/2562 ตามมาตรา 50 แห่งพระราชบัญญัติอ้อยและน้ําตาลทราย พ.ศ.2527 ก่อนนําเสนอคณะกรรมการอ้อยและน้ําตาลทราย (กอน.) พิจารณาเห็นชอบในวันที่ 15 พฤศจิกายนนี้ แล้วเสนอความเห็นต่อไปยังคณะรัฐมนตรี เพื่อพิจารณาให้ความเห็นชอบราคาอ้อยขั้นต้นและผลตอบแทนการผลิตและจําหน่ายน้ําตาลทรายขั้นต้น ก่อนที่จะประกาศกําหนดในราชกิจจานุเบกษา ตามมาตรา 52 และ 53 แห่งพระราชบัญญัติอ้อยและนําตาลทราย พ.ศ.2527
“ราคาอ้อยขั้นต้นฯ ฤดูการผลิต ปี 2561/2562 ที่ 680 บาทต่อตันอ้อยนี้ เป็นตัวเลขที่สํานักงานได้ประเมินไว้ตั้งแต่แรก ซึ่งเป็นตัวเลขเดียวกับที่กระทรวงอุตสาหกรรมได้รายงานต่อคณะรัฐมนตรี ในการกําหนดมาตรการการให้ความช่วยเหลือเกษตรกรชาวไร่อ้อย ที่ได้รับผลกระทบจากทั้งด้านราคาที่ตกต่ํา ภายใต้การปรับโครงสร้างอุตสาหกรรมระบบใหม่
ซึ่งล่าสุด เมื่อวันที่ 10 ตุลาคม 2561 คณะรัฐมนตรีได้มีมติเห็นชอบโครงการเงินช่วยเหลือเกษตรกรชาวไร่อ้อยเพื่อซื้อปัจจัยการผลิต เพื่อนํามาช่วยเหลือชาวไร่อ้อยด้านปัจจัยการผลิตที่จําเป็นสําหรับชาวไร่อ้อยรายเล็ก โดยจะเป็นการช่วยเหลือเกษตรกรที่ได้ขึ้นทะเบียนเป็นชาวไร่อ้อยกับสํานักงานคณะกรรมการอ้อยและน้ําตาลทราย และเป็นคู่สัญญากับโรงงานหรือมีการส่งอ้อยผ่านหัวหน้ากลุ่มชาวไร่อ้อย ที่ได้จดทะเบียนถูกต้อง ตามพระราชบัญญัติอ้อยและน้ําตาลทราย พ.ศ. 2527 ตามจํานวนตันอ้อยที่เกษตรกรได้ส่งให้กับโรงงานคู่สัญญาหรือหัวหน้ากลุ่ม โดยในเบื้องต้นกําหนดความช่วยเหลืออยู่ที่ไม่เกิน 50 บาทต่อตันอ้อย แต่จะมีการกําหนดปริมาณตันอ้อยสูงสุดที่จะได้รับเงินช่วยเหลือไม่เกินรายละ 5,000 ตันอ้อย ตามจํานวนที่จ่ายจริงไม่เกินวงเงิน 6,500 ล้านบาท”
เลขาธิการฯ กล่าวเพิ่มเติมว่า นอกจากนี้ เมื่อรวมกับแนวทางการให้ความช่วยเหลือและความร่วมมือจากโรงงานน้ําตาลที่จะจ่ายเงินล่วงหน้าบางส่วนให้เกษตรกรไปก่อน ในเบื้องต้นคาดว่าน่าจะเพิ่มเติมอีกประมาณ 60 บาทต่อตันอ้อย จากเดิมที่เคยคํานวณไว้ที่ 70 บาท แต่เนื่องจากขณะนี้ราคาน้ําตาลตลาดโลกได้ขยับราคาขึ้นมาเล็กน้อย ทั้งนี้ สํานักงาน จะหารือร่วมกับโรงงานน้ําตาลและสมาคมธนาคารไทยในสัปดาห์หน้า
ซึ่งจากการคํานวณราคาอ้อยขั้นต้นที่ 680 บาท รวมกับเงินช่วยเหลือจากทั้งสองแนวทางดังกล่าว และเมื่อรวมกับค่าส่วนเพิ่มจากคุณภาพอ้อยที่เพิ่มขึ้นโดยเฉลี่ย เกษตรกรชาวไร่อ้อยจะได้รับราคาอ้อยประมาณ 880-900 บาทต่อตันอ้อย ที่ค่าความหวานเฉลี่ยประมาณ 12.30 ซี.ซี.เอส จะเป็นการช่วยบรรเทาความเดือดร้อนแก่ชาวไร่อ้อยอยู่ในระดับที่น่าพอใจ
ทั้งนี้ การให้ความช่วยเหลือดังกล่าว ไม่ขัดต่อพันธกรณีภายใต้องค์การการค้าโลก (WTO) เนื่องจากเป็นการอุดหนุนด้านปัจจัยการผลิต (Input Subsidies) ถือเป็นการอุดหนุนภายในที่ยกเว้นสําหรับประเทศกําลังพัฒนา ซึ่งรัฐสามารถดําเนินการได้